Bombai (maratí, मुंबई, Mumbai, prenunciato /'mumbəi/; a forma aragonesa tradicional deriva d'a forma anglesa Bombay) ye a capital d'o estato de Maharashtra y a ciudat más gran d'a India. Ye situata en una isla dita Salsette, debant d'a costa ueste d'o país, en a costa d'a mar Arabica. O suyo puerto natural ye o prencipal d'a India occidental. Con una población en l'anyo 2005 de 13.691.836 habitants, ye a seisena aria urbana más poblata d'o mundo, y contando as ciudatz satelites d'a suya ampla aria metropolitana, ye a conurbación más habitata d'o mundo.